HR
20.2.2023.
Službeni list Europske unije
C 63/13
Stranke glavnog postupka Tužitelj: GY Tuženici: An Bord Pleanála, The Minister for Housing, Local Government and Heritage, Irska i The Attorney General
Izreka Rješenjem od 8. prosinca 2022.
predsjednik devetog vijeća naložio je da se predmet C-616/22 briše iz upisnika Suda.
(1)
Datum podnošenja: 23. 9.
2022.
Zahtjev za prethodnu odluku koji je 19. listopada 2022.
uputio Tribunale Amministrativo Regionale per il Lazio (Italija) – Airbnb Ireland UC/Autorità per le Garanzie nelle Comunicazioni (Predmet C-662/22) (2023/C 63/18) Jezik postupka: talijanski Sud koji je uputio zahtjev Tribunale Amministrativo Regionale per il Lazio
Stranke glavnog postupka Tužitelj: Airbnb Ireland UC Tuženik: Autorità per le Garanzie nelle Comunicazioni
Prethodna pitanja 1.
Protivi li se Uredbi (EU) 2019/1150 (1) nacionalna odredba kojom se – s ciljem promicanja pravednosti i transparentnosti u korist poslovnih korisnika usluga internetskog posredovanja, što uključuje i donošenje smjernica, promicanje kodeksa ponašanja i prikupljanje relevantnih informacija – pružateljima usluga internetskog posredovanja i internetskih tražilica nalaže upis u određeni registar, što je upis koji podrazumijeva dostavu relevantnih informacija o njihovoj organizaciji i plaćanje financijskog doprinosa, pri čemu se u slučaju nepoštovanja te obveze na pružatelje također primjenjuju sankcije? 2.
Nalaže li se Direktivom (EU) 2015/1535 (2) da države članice moraju obavijestiti Komisiju o mjerama kojima se za pružatelje usluga internetskog posredovanja i internetskih tražilica uvodi obveza upisa u određeni registar, koja podrazumijeva dostavu relevantnih informacija o njihovoj organizaciji i plaćanje financijskog doprinosa, pri čemu se u slučaju nepoštovanja te obveze na pružatelje također primjenjuju sankcije; te, u slučaju potvrdnog odgovora, dopušta li se Direktivom privatnom subjektu da se usprotivi tomu da se na njega primjenjuju mjere o kojima Komisija nije bila obaviještena? 3.
Protivi li se članku 3.
Direktive 2000/31/EZ (3) to da nacionalna tijela donose odredbe kojima se – s ciljem promicanja pravednosti i transparentnosti u korist poslovnih korisnika usluga internetskog posredovanja, što uključuje i donošenje smjernica, promicanje kodeksa ponašanja i prikupljanje relevantnih informacija – za operatore s poslovnim nastanom u drugoj državi članici Unije predviđaju dodatne administrativn[e] i novčane obveze, poput upisa u određeni registar, što je upis koji podrazumijeva dostavu relevantnih informacija o njihovoj organizaciji i plaćanje financijskog doprinosa, pri čemu se u slučaju nepoštovanja te obveze na pružatelje također primjenjuju sankcije? 4.
Protivi li se načelu slobode pružanja usluga iz članka 56.
UFEU-a te članku 16.
Direktive 2006/123/EZ (4) to da nacionalna tijela donose odredbe kojima se – s ciljem promicanja pravednosti i transparentnosti u korist poslovnih korisnika usluga internetskog posredovanja, što uključuje i donošenje smjernica, promicanje kodeksa ponašanja i prikupljanje relevantnih informacija – za operatore s poslovnim nastanom u drugoj državi članici Unije predviđaju dodatne administrativn[e] i novčane obveze, poput upisa u registar, što je upis koji podrazumijeva dostavu relevantnih informacija o njihovoj organizaciji i plaćanje financijskog doprinosa, pri čemu se u slučaju nepoštovanja te obveze na pružatelje također primjenjuju sankcije?